PJW พุ่งพรวดกว่า 22% ขานรับกำไร Q1 ทะยานเกิน 130%
PJW พุ่งพรวดกว่า 22% ขานรับกำไร Q1 ทะยานเกิน 130% ล่าสุด ณ เวลา 10.26 น.ราคาอยู่ที่ 3.06 บาท บวก 0.56 บาท หรือ 22.40% มูลค่าการซื้อขาย 79.15 ล้านบาท
13 พ.ค. 2559

ผู้สื่อข่าวรายงานว่า ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ณ เวลา 10.26 น.ราคาอยู่ที่ 3.06 บาท บวก 0.56 บาท หรือ 22.40% มูลค่าการซื้อขาย 79.15 ล้านบาท  โดยเปิดตลาดที่ 3.10 บาท ต่ำสุดที่ 2.90 บาท สูงสุดที่ 3.14 บาท
ทั้งนี้ PJW รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 61.06 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 133.43% จากช่วงเดียวกันของปีก่อนที่มีกำไรสุทธิ 26.16 ล้านบาท หรือมีกำไรสุทธิ 0.05 บาทต่อหุ้น
โดยผลการดำเนินงานมีกำไรเพิ่มขึ้น เนื่องจากยอดขายที่เพิ่มขึ้นของลูกค้ากลุ่มอุตสาหกรรมบรรจุภัณฑ์นมและนมเปรี้ยว ลูกค้ากลุ่มอุตสาหกรรมบรรจุภัณฑ์น้ามันหล่อลื่น และยอดขายชิ้นส่วนพลาสติกที่ใช้ในอุตสาหกรรมยานยนต์ที่มีการออกผลิตภัณฑ์ใหม่